Document ID: /roh_data/filtered/swiss_laws_in_ROHinterleaved.jsonl.gz/18580

This text was translated from FR into Rumantsch Grischun.

Les parties et les tiers sont tenus de collaborer à l’administration des preuves. Ils ont en particulier l’obligation:a. de faire une déposition conforme à la vérité en qualité de partie ou de témoin;b. de produire les titres requis, à l’exception des documents concernant des contacts entre une partie ou un tiers et un avocat autorisé à les représenter à titre professionnel ou un conseil en brevets au sens de l’art. 2 de la loi du 20 mars 2009 sur les conseils en brevets;c. de tolérer un examen de leur personne ou une inspection de leurs biens par un expert. Le tribunal statue librement sur le devoir de collaborer des mineurs. Il tient compte du bien de l’enfant.  Les tiers qui ont l’obligation de collaborer ont droit à une indemnité équitable. Nouvelle teneur selon le ch. I 4 de la LF du 28 sept. 2012 sur l’adaptation de disp. de procédure relatives au secret professionnel des avocats, en vigueur depuis le 1 mai 2013 (RO 2013 847; FF 2011 7509). RS 935.62

Las partidas e terzas persunas èn obligadas da cooperar a la registraziun da las cumprovas. En spezial ston ellas:a. dir la vardad sco partidas u sco perditgas;b. consegnar documents; exceptads da quai èn documents or dal contact d’ina partida u d’ina terza persuna cun in advocat ch’è autorisà da represchentar professiunalmain la partida u la persuna u cun in advocat da patenta en il senn da l’artitgel 2 da la Lescha federala dals 20 da mars 2009 davart las advocatas ed ils advocats da patenta;c. tolerar ch’experts fan ina inspecziun da lur persuna u da lur proprietad. Davart l’obligaziun da cooperar d’ina persuna minorenna decida la dretgira tenor ses agen bainparair. Ella resguarda il bainstar da l’uffant. Terzas persunas ch’èn obligadas da cooperar han il dretg da vegnir indemnisadas adequatamain. Versiun tenor la cifra I 4 da la LF dals 28 da sett. 2012 davart l’adattaziun da disposiziuns da procedura concernent il secret professiunal dals advocats, en vigur dapi il 1. da matg 2013 (AS 2013 847; BBl 2011 8181). SR 935.62 Versiun tenor l’agiunta 2 cifra 3 da la LF dals 19 da dec. 2008, en vigur dapi il 1. da schan. 2013 (AS 2010 1739; BBl 2006 7221; AS 2011 725; BBl 2006 7001).